༈ ན་མཿགུ་རུ་བྷྱཿ རབ་འབྱམས་རྒྱལ་བའི་དཀྱིལ་འཁོར་ལྷུན་རྫོགས་པའི། །དཔལ་ལྡན་པདྨ་ཐོད་ཕྲེང་ཧེ་རུ་ཀ། །སྲིད་ཞི་ཀུན་གྱི་ཁྱབ་བདག་རྣམ་འདྲེན་མཆོག །རྩ་བའི་བླ་མ་རྗེ་ལ་གསོལ་བ་འདེབས། །ཕྱོགས་བཅུ་མཐའ་ཡས་འཇིག་རྟེན་གྲངས་མེད་ཀྱི། །གདུལ་བྱའི་ཁམས་དབང་མོས་པ་དང་མཚུངས་པའི། །རྣམ་འཕྲུལ་རྒྱ་མཚོ་འགྱེད་པའི་མཐུ་སྟོབས་བདག །མཚུངས་མེད་དྲིན་ཅན་བླ་མར་གསོལ༴ །དེང་ནས་བཟུང་སྟེ་བྱང་ཆུབ་མཆིས་བར་དུ།

།དཔལ་ལྡན་བླ་མའི་ཐུགས་རྗེ་ཟབ་མོ་ཡི། །ཉེར་བཟུང་ཐེག་མཆོག་སྙིང་པོར་རང་བྱན་ཚུད། །ཚེ་གཅིག་བྱང་ཆུབ་དམ་པ་ཐོབ་པར་ཤོག །རང་དོན་ཀ་དག་མངོན་དུ་འགྱུར་བར་ཤོག།གཞན་དོན་གཟུགས་སྐུས་འགྲོ་བ་འདྲེན་པར་ཤོག །རྣམ་འཕྲུལ་དུ་མས་འཁོར་བ་སྟོངས་པར་ཤོག །རྗེ་བཙུན་ཁྱེད་དང་དབྱེར་མེད་གཅིག་པར་ཤོག ཅེས་སྙིང་ཐག་པ་ནས་གསོལ་བ་རྩེ་གཅིག་ཏུ་བཏབ་ཅིང་། མཚོན་བྱེད་དཔེ་ཡི་བླ་མ་ལ་ཀུན་རྫོབ་ཚིག་གི་གསོལ་བ་བཏབ་པ་དེ་ཉིད་ཀྱང་། དོན་དམ་པར་ནི་རང་སེམས་ཀྱི་གསལ་ཆའི་བྱེ་བྲག་ཙམ་ལས་མ་འདས་ཤིང་། རང་རིག་སྐུ་གསུམ་དབྱེར་མེད་ལྷུན་གྲུབ། རང་བྱུང་མཚོན་བྱ་དོན་གྱི་བླ་མ་ཡེ་གདོད་མ་ནས་རང་དང་ལྷན་ཅིག་འདུ་འབྲལ་མེད་པའི་རང་ཞལ་མཇལ་ཐབས་མ་བཅོས་ལྷུག་པའི་གནས་ལུགས་ལ་རང་རིག་རང་ངོ་ཤེས་ཙམ་བསྐྱངས་ན། སྐད་ཅིག་ཉིད་ལ་གདོད་མའི་མགོན་

པོའི་གོ་འཕང་ཐོབ་བྱ་ཐོབ་བྱེད་ལས་འདས་པའི་གཏན་སྲིད་ཟིན་པར་ཐེ་ཚོམ་མེད་དོ། ཅེས་པ་ནི་དབུ་མཛད་ནམ་མཁའ་རྒྱ་མཚོ་ལའོ།།